钦定古今图书集成/历象汇编/历法典/第058卷 > 图
## 钦定古今图书集成/历象汇编/历法典/第058卷 > 图

迟见二也一因月视行度若视行为迟段则朔后见月迟为疾段则朔后见月疾三也右第一因月之见界以十五度为限其疾者朔后一日又四分日之一而见也若三因并合又不待此如合朔在亥子间则甲日太阳未出亦见

道北五度，太阳躔实沈一十五度，本地北极高四十
度，即昼长。〈甲之日也〉五十九刻。〈日九十六刻〉加一日刻。〈甲之夜乙之日〉
共一百五十五刻。〈甲晨至乙夕〉于时月行约得二十三度
平分之。〈合朔前后〉得一十一度半，以加实沈十五度。〈日躔也〉
得实沈二十六度半，是乙日日入时月之距日经度
也。以减十五度，得实沈三度半，是甲日日未出月之
距日经度也。日躔实沈十五度，其斜升五十三度一
十三分。月离实沈三度半，又北距五度，其斜升三十
六度半。日月两升度相减，得一十六度四十三分，为
甲日之晨日月赤道上出地平之差。〈月先日后〉变时为月
出四刻半，而日出得见月东方也。乙日太阳正降为
九十五度，月离实沈二十六度半，其正降为一百一
十三度，两降度相减得一十八度，为乙日之夕，日月
赤道上入地平之差。〈日先月后〉变时为“日入五刻”，而月入
得见月西方也。若日躔冬至，月离黄道，南推日月
出入之差，不过八度，变时为二刻则“不见。”

一，系凡极出地愈高愈疾，见因斜升度之差为多，否
则迟见。

《二系》极甚高，朔后数日不见。

《三系》月，距黄道南五度，若极出地六十二度，月尽夜
不见。

四系极甚高，合朔在午正，则一日之间，晨见东方，夕
见西方。如极高五十二度躔离度同上，推得日月升
降差一十二度，时为三刻，皆在月见界之内。

《五系》既定，月之见界，为距日十二升度，亦可推迟见
之日数。如极出地四十度，日躔降娄，月南距五度，推
得两斜升差为一十二度，即得月距日之经度，为四
十度。月行当三日有奇，则朔后三日有奇而见月西
方，晦前亦如之。

三因之外，又有两因：一曰“朦胧分。”〈即晨昏度一名昧爽黄昏〉日入
地平下一十八度，为朦胧之未分，因升降有正斜，斜
又有大小，则月距日十二度，有时得见，有时不得见。
一曰，气清浊差如同是子正时，有时见极微之星，有
时不得见四五等之星，气则使之。其在月也亦然。

第二论月体

月体为圆球。何以知之？凡圆体于诸体中为最尊，如
天、如日、月星、如地，亦于万象中为最尊，故应圆，凡物
之初体皆圆。〈如核如卵如胎〉诸大象，皆始造时之初体，故应
圆。又月之体，半为明，半为魄，其明魄之界，时为弦直
线，时为弧曲线。若果平体，何从得生弧线？且既为平
面，日照之宜全体发光。如平面之镜，一向日，即全镜
发光也。月为不然，则知非平面。试以人目居中，置一
烛，东方稍远，置一球，西方稍近，相参直，即见球全受
光。次不动目烛，独移球西南隅，即见球大半为明、小
半为魄。更移球正南，必明魄各半其界为直线。更移，
得魄大明小。更移正东，必见全魄。烛为太阳，目为地、
为人，球为太阴，以近远日为光大小。其明魄界半周
之间为直线者一而已，馀皆弧线也。

论其体质，非清非纯，虚实杂也。故能映光不能透光，
能发光不能回光。何谓透光？如水，如玻璃、水晶、金刚
石皆纯清，故能透光。不止映光，非惟不能回光，亦且
不能发光。何谓回光？如明镜为全实，故能回光。不止
发光。非惟不能透光，亦且不能映光。月皆不然。而虚
实、疏密，介在其间，故能映能发也。然则何似稍似
于云。“云掩日月，皆能映光，质薄则光显，质厚则光微。
早日未出，夕日已入，照云成霞，霞照下土”，虹霓之属，
本因云气而成光采，是为发光。体实则光大，体虚则
光小。月实似之，独云之映光多，发光少；月之映光少，
发光多，此为异耳。

第三论月驳

月面不纯一，色如斑驳然。昔人以为山河大地之景，
不然也。山河大地之体，东西不等，云何月中之景时
时不变乎？然则如何？此有二说：一曰“月本圆体，特其
体中疏密虚实，不得纯一，不能如镜光合体，回返所
受之光，第因其本质所至，自为发光，密实处发光大，
虚疏处发光微。”

如金刚石胜玻璃，玻璃胜水，其质疏密，虚实不等故。

“凡大光明中间有弱光，可指则曰大光中之駮点也。
如大赤霞中间有淡红，可指则曰大赤中之駮点也，
是故名为月駮”也。一曰：月体如地球，实处如山谷土
田，虚处如江海。日出先照高山，光甚显，次及田谷江
海，渐微，如人登大高山，视下土崇卑，其明昧互相容
也。试用远镜窥月生明以后，初日见光，界外别有光
“明微点，若海中岛屿然。”次日光长魄消。

日渐远，明渐生，如人上山，渐远渐见所未见。

则见初日之点，或合于大光，或较昨加大，或魄中更
生他点。

如日出地。先照山巅。次照平畴等。

“以光先后”，知“月而高庳”，此其征已